  Виталий Пронин Трос аръёс талэсь азьвыл Сьӧлта ёросысь Силёпур шур кузя кык выжыос - ӟунняос но омгаос - интыяськиллям.Эшъяськиллям та выжыос - озьы пӧрмем Юмга-Омга гурт. Ачиз пичи гинэ, улӥсез но трос ӧвӧл, но солэн аспӧртэмлыкез вань.Азьло дыре юмга калык ву нуллэм куинь ошмесысь. Гуртын ву гумыос кылдэм бере соосты кулэ кариллямтэ ни. Али одӥгзэ гинэ утялтыса возё на. Сое Бадӟым шур шуо. Музъем пушкысь пӧзьыса потэмез понна сыӵе ним понӥллям. Пудоос медаз лёгалэ шуыса, сое пуӵъёсын котыртӥзы. Котькуд ар гуртоос ошмес дырдыез тупатъяло.Ошмес вуэз юэм мурт батыр кадь кужмо но таза луэ, шуо юмга-омгаос. Соин, дыр, гуртысь воргоронъёс гондыр кадь кужмоесь, кышноос тазаесь, пиналъёс чупресэсь.Котькуд кунояськись чабкиськыса ик кошке, сокем ушъя ӟырт кезьыт ошмесэз, таӵезэ нокытысь но веръяны ӧз кылдылы на ай, шуэ. Татарстанысь искусство удысысь дано ужасьлы Хамза Шариповлы нырысьсэ кылдӥз та гуртэ вуылыны.- Паймымон юзмыт вуэз юыса, выльысь вордӥськи кадь. Со мыным суредаськыны кужым пыртӥз. Азьланяз одно ик татчы вуыло, - шуэ Х. Шарипов.Котькуд ёросын аспӧр-тэмлыко интыос вань: кытын ке кузёясько ӝужыт гурезьёс, мукетаз - бадӟым тэльёс. Юмгаослы инкуазь паймымон ошмес кузьмам.Ангелина Снегирёва. Теги: Сьлта  